
Balatonvilágos Község Önkormányzata Képviselő-testületének 2026. június 30. napján megtartott ülésének jegyzőkönyvéből: 

A szavazásban 6 fő vett részt.

A képviselő-testület 6 igen szavazattal, 0 nem szavazattal és 0 tartózkodással az alábbi határozatot hozza:

Balatonvilágos Község Önkormányzata Képviselő-testületének

128/2026. (VI. 30.) határozata

a Balatonvilágos 1346 hrsz-ú ingatlanon (szabad strand) elhelyezkedő büfé épületének bérletére és üzemeltetésére vonatkozó szerződés módosításáról
Balatonvilágos Község Önkormányzata Képviselő-testülete megtárgyalta a „Balatonvilágos 1346 hrsz-ú ingatlanon (szabad strand) elhelyezkedő büfé épületének bérletére és üzemeltetésére vonatkozó szerződés módosítása” tárgyú előterjesztést és az alábbi határozatot hozza:
1. Balatonvilágos Község Önkormányzata Képviselő-testülete a 86/2026. (IV. 28.) határozataival Csobai Lajos Zoltánné (8600 Siófok, Bláthy Ottó u. 13. I/4.) részére bérbe adott Balatonvilágos 1346 hrsz-ú ingatlanon (szabad strand) elhelyezkedő büfé épületére vonatkozó Üzemeltetéssel vegyes bérleti szerződés 4. és 5. pontjait a következők szerint módosítja: 
„4. 
A bérleti díj nettó 400.000 Ft/hó, azaz négyszázezer forint + áfa havonta, amelyet a Bérlő köteles egyösszegben tárgyév június 1. napjáig beérkezőleg átutalással teljesíteni az Önkormányzat 11748083-15428684-00000000 számú bankszámlájára. A bérleti díj a szezonális jellegre tekintettel az üzemeltetéssel érintett június-július-augusztus hónapokra fizetendő. A bérleti díj a KSH adatain alapuló inflációs díjkorrekcióval (fogyasztói árindex) évente változik, azzal, hogy a bérleti díj csökkentésére nincs mód és a bérleti díjba történő beszámítás kizárt. A díjkorrekcióval növelt aktuális bérleti díjról Bérbeadó a tárgyév január 31. napjáig tájékoztató levelet küld.”

„5.
 A felek megállapodnak, hogy a Bérlő legkésőbb az üzemeltetés megkezdése előtti napig bezárólag 3 havi bérleti díj összegét óvadékként megfizet az Önkormányzat részére. Az óvadék megfizetésének hiányában az üzemeltetés nem kezdhető meg. Ezen összeg a bérleti jogviszony lejártakor, a bérlemény átadásakor – a szerződéses kötelezettségek maradéktalan teljesülése esetén – visszajár.”

2. A 2026. április 31. napján kelt üzemeltetéssel vegyes bérleti szerződés további, a szerződésmódosítással nem érintett részei változatlanul érvényben maradnak.

A képviselő-testület felhatalmazza a polgármestert és a jegyzőt a szerződésmódosítás aláírására. 

Felelős: Takács Károly polgármester


  Dr. Boda Zsuzsanna jegyző

Határidő: 2026. július 15.

